de cy cy cy es cy cy en oc cy cy cy es cy cy en cy cy nl cy cy cy cy cy cy jbo en cy cy cy cy pl pl ast cy cy en en en cy en cy cy en en pl en es en cy cy war en cy en en en cy cy es cy cy cy cy en en es es cy en eo cy en cy cy
Rondo yw’r lle i ddod
bydd ein tîm o gymorth i chi ddweud eich stori
Mae sgîl effeithiau economaidd a chreadigol y ddrama hirhoedlog Rownd a Rownd yng Ngogledd Cymru yn anferthol, gan feithrin talent newydd o fewn y diwydiant.
O’n swyddfa yng Nghaernarfon rydym yn cynhyrchu Clwb, rhaglen chwaraeon wythnosol i S4C.
O’n swyddfa yng Nghaerdydd rydym yn cynhyrchu rhaglenni ffeithiol ac adloniant yn ogystal â digwyddiadau cerddorol o bwys o Eisteddfod Rhyngwladol Llangollen i Womex.
Mae Rondo Media yn gwmni cynhyrchu annibynnol o bwys. Ers ei sefydlu yn 2008, mae’r cwmni wedi esblygu i gynhyrchu cynnwys i ystod eang o ddarlledwyr yn y Deyrnas Unedig a thu hwnt. Mae Rondo yn gwmni cenedlaethol yng Nghymru gyda swyddfeydd yng Nghaernarfon, Porthaethwy a Chaerdydd. Yn gwmni aml-genre, hyderus y gellir ymddiried ynddo,  cynhyrchwn ddrama, chwaraeon, cerddoriaeth, digwyddiadau, ffeithiol ac adloniant. Buddsoddom mewn stiwdio newydd sbon yng Nghaernarfon ac mae gan y cwmni gyfleusterau ôl-gynhyrchu helaeth yn ei swyddfeydd yng Nghaernarfon a Chaerdydd.
Mae Rondo wedi ennill nifer o wobrau am ei gynyrchiadau gan gynnwys gwobrau Broadcast ac RTS am ei gyfres drama i BBC1 The Indian Doctor ynghyd â nifer o wobrau BAFTA a’r Ŵyl Cyfryngau Celtaidd. Cyflogwn dros 60 o staff llawn amser a hyd at 120 yn gweithio’n llawrydd a rhan-amser. Mae Rondo yn ehangu ei orwelion i gynhyrchu ar gyfer rhwydweithiau rhyngwladol ynghyd â chreu cynnwys digidol aml-blatfform.
Buddsoddodd Rondo £400,000 yn 2014 mewn adnoddau stiwdio â’r cyfarpar diweddaraf. Adeiladwyd rhain yn bennaf ar gyfer Clwb, cynhyrchiad newyddion a chwaraeon byw, ond hefyd i wasanaethu unrhyw gynyrchiadau stiwdio eraill.
Mae gennym 2 ardal stiwdio yn Nghaernarfon ar hyn o bryd – y ddwy ohonynt yn cynnwys rig goleuo. Mae’r adnoddau hyn hefyd ar gael i gleientiaid allanol am gyfraddau cystadleuol.
Mae galeri sain a llun ar wahân, gyda’r dechnoleg ddiweddaraf yn cynnwys system cyfathrebu a talk-back sydd yn delio â’r holl gysylltiadau cymhleth a dwy ffordd â SNG byw eraill.
Mae gennym, trwy ein partneriaid lloeren, Gigatel, fferm loeren ar ein safle yng Nghaernarfon sydd â’r gallu i dderbyn hyd at 5 ffrwd ar yr un pryd o loerennau lluosog.
Stiwdio 1 – 1290 tr sg
Stiwdio 2 – 1675 tr sg
Cymysgydd lluniau For-A HVS390
Recordiwr disg Newtek 3Play 4800
Camerâu Sony (system Triax digidol)
System Talkback RTS Zeus III
Mae’r ardal ôl-gynhyrchu yn Rondo Caernarfon yn ategu adnoddau’r stiwdio gyda 6 ystafell olygu a 2 ystafell ddybio sy’n cynnwys bythau trosleisio. Maent oll yn cael eu gyrru ar fersiynau diweddaraf meddalwedd Avid. Mae gennym hefyd gyfleusterau ôl-gynhyrchu helaeth yng Nghaerdydd sy’n cynnwys 3 ystafell olygu ynghyd â meddalwedd Avid eraill i lwytho a gwylio cynnwys.
1 ystafell graddio gyda Avid Artist Color
11 system Media Composer ar ISIS Unity
2 ystafell ddybio (Pro Tools) gyda bythau trosleisio
1 ystafell ddybio cludadwy (Pro Tools)
Cyfleusterau MCR gyda chyfathrebu ISDN
5 system Media Composer ar Unity
Mae tîm creadigol a dynamig ymroddedig ar gael i ddiwallu eich holl anghenion graffeg gyda dealltwriaeth hyderus o’r holl feddalwedd safonol arferol.
Mae staff creadigol, adnoddau ffilmio, stiwdio ac ôl-gynhyrchu Rondo ar gael i ddarparu gwaith corfforaethol.   Mae Rondo wedi ennill nifer o gytundebau i gynhyrchu deunydd corfforaethol ac hysbysebion ar gyfer Wylfa, Eurospar ac chigydd Edwards o Gonwy.
Mae’r cwmni hefyd wedi sefydlu ystod eang o bartneriaethau allweddol ym meysydd chwaraeon, ffilm, hamdden a thwristiaeth, cerddoriaeth a’r celfyddydau – wrth weithio gyda sefydliadau a chwmniau fel Galeri, Cymdeithas Bêl-Droed Cymru, Telesgop, Opera Cenedlaethol Cymru, Canolfan Mileniwm Cymru, Bafta Cymru ac Eisteddfod Gerddorol Ryngwladol Llangollen.
Mae ein hadran ddigidol yn cyfuno disgyblaethau creadigol a thechnegol er mwyn creu profiad pwrpasol gogyfer â’ch busnes.
Wrth wraidd yr adran mae creadigrwydd ac angerdd i gyfathrebu naratif effeithiol drwy dechnegau digidol waeth be fo’r cynnyrch – o raglenni symudol i blatfformau eDdysgu sydd wedi eu hadeiladu yn bwrpasol – gan ganolbwyntio ar ddefnyddioldeb a chynnwys gyda syniadau mawr yn graidd i’r holl waith.
Cydweithiwn â chi, gan ofyn y cwestiynau cywir i gynhyrchu’r cynnyrch yr ydych chi ei eisiau – gwireddwn y stori yr ydych chi eisiau ei dweud. Wrth eich gwneud chi’n ganolog i’r holl broses gallwn ddeall eich disgwyliadau.
Siaradwch â ni am ymgynghoriaeth creadigol, rhaglenni symudol, dylunio gwe, profiad y defnyddiwr, dylunio rhyngwyneb y defnyddiwr, dylunio cyfarwyddol, eDdysgu, dylunio sydd yn canolbwyntio ar y defnyddiwr, brandio, a graffeg symudol.
© 2016 Rondo Media
Rhan o Grŵp Rondo Media
Rhan o Grŵp Rondo Media
Cynghrair y Cenhedloedd a gemau rhagbrofol Ewro 2020
Pwy 'di Bos y Gegin?
Rhyfel Fietnam 3. Uffern ar y Ddaear Heno 21.30 @S4C Addasiad Cymraeg o gampwaith @KenBurns @LynnNovick Gwyliwch e… https://t.co/NCRaiJkoWV03:58 PM 29/08/2018
#Swyddi: Cynhyrchydd ac Is-Gynhyrchydd Drama 🎬📺 📍Lleoliad: Porthaethwy/ Caernarfon 📅Dyddiad Cau: 30/09/18 🔗Rhagor o… https://t.co/5JaMUjdR6i07:16 PM 22/08/2018
Rhyfel Fietnam - Marchogaeth y Teigar HENO 21.30 @S4C Wrth i'r gyfres barhau, cawn weld argyfwng gwleidyddol difri… https://t.co/txWuUrPst603:51 PM 22/08/2018